  Майя Бывальцева Матысь дыре Чеберлыко киужъёсъя элькун центрлэн синпельёсыныз «Лэсьтэмын Удмуртиын» интерактивной каталог кылдытозы. 19-тӥ тулыспалэ «Мынам Удмуртие» телерадиокомпанилоэн меӵак эфираз со сярысь вераз улосвыллэн тӧроез Александр Бречалов. Котькуд центр аслэсьтыз устооссэ арбериоссэ но малпанъёссэ возьматоз, кудъёссэ Россиын но кунгож сьӧрын вӧлмытыны луоз. Ми вераським, южтолэзьлы ни синпельёсын «Лэсьтэмын Удмуртиын» интерактивной каталог луоз Александр Бречалов, Удмуртилэн тӧроезЧакланъёсъя, со каталог улосвылэн тодматӥсь синпельёсъя бадӟым ӵектосъёслы инъет луыны быгатоз. Александр Бречалов эфирын озьы ик вераз, Чеберлыко киужъёсъя центрлэн ужаз воштӥськонъёс арбериосты лэсьтонэз будэтонэн но сое вӧлмытонэн герӟаськемын шуыса. Валамон, промышленностьын кадь ӧвӧл, но Удмуртиысь кивалтэтлэн, асьме бадӟым предприятиослэн праздникъёслы курон сётыны но, вождэс эн вае, Китайысь «Паркеръёс» кузьмам интые, асьме усточиосын лэсьтэм арбериосты кузьманы луонлыксы мед луоз Александр Бречалов, Удмуртилэн тӧроезУлосвыллэн тӧроез пусйиз, кивалтэт Центрлы юрттон ужез азьланьтоз, нимысьтыз саклык тодос люкетлы висъяськоз. Наукаез утён, эскеронъёсъя люкетсэ утён ласянь ми одно ик юрттом коньдонэн но, административно но Александр Бречалов, Удмуртилэн тӧроезВатсалом, туннэ элькунысь усточиослэсь киужъёссэс Ижкарысь чугун сюрес вокзалын басьтыны луэ. Тодэ вайытом, 2017-тӥ арын толсуре Чеберлыко киужъёсъя элькун центрен кивалтыны кутскиз Сарапулысь ужбергатӥсь, корка котырез чеберъянъёс лэсьтӥсь «Юляша» студилэн кузёез Юлия Железняк. Тегъёс: Мерлык Ижкар Удмуртия йӧслыкъёс киуж АлександрБречалов  